CELEX: 32014R0743
Language: et
Date: 2014-07-09 00:00:00
Title: Komisjoni määrus (EL) nr 743/2014, 9. juuli 2014 , millega asendatakse määruse (EL) nr 601/2012 VII lisa seoses analüüside minimaalse sagedusega  EMPs kohaldatav tekst

10.7.2014   
            
            
               ET
            
            
               Euroopa Liidu Teataja
            
            
               L 201/1
            
         KOMISJONI MÄÄRUS (EL) nr 743/2014,
   9. juuli 2014,
   millega asendatakse määruse (EL) nr 601/2012 VII lisa seoses analüüside minimaalse sagedusega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 13. oktoobri 2003. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ, (1) eriti selle artikli 14 lõiget 1,
   ning arvestades järgmist:
   
               (1)
            
            
               Komisjoni määruse (EL) nr 601/2012 (2) VII lisas on kindlaks määratud asjakohaste kütuste ja materjalide analüüside minimaalne sagedus, mida käitaja peab kohaldama arvutustegurite kindlaksmääramisel.
            
         
               (2)
            
            
               Määruse (EL) nr 601/2012 artikliga 35 on ette nähtud, et VII lisa vaadatakse läbi regulaarselt ja esmakordselt toimub see kuni kahe aasta möödumisel nimetatud määruse jõustumisest.
            
         
               (3)
            
            
               Määruse (EL) nr 601/2012 VII lisa tuleks muuta, et täpsustada selles loetletud kütuste ja materjalide klassifitseerimist ja kategoriseerimist ning suurendada järjepidevust heitkoguste arvutamisel kasutatavate asjakohaste tegurite kohaldamisel.
            
         
               (4)
            
            
               Selguse huvides on asjakohane määruse (EL) nr 601/2012 VII lisa asendada.
            
         
               (5)
            
            
               Seepärast tuleks määrust (EL) nr 601/2012 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas kliimamuutuste komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 601/2012 VII lisa asendatakse käesoleva määruse lisa tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. juuli 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 275, 25.10.2003, lk 32.
   
      (2)  Komisjoni määrus (EL) nr 601/2012, 21. juuni 2012, Euroopa Parlamendi ja nõukogu direktiivi 2003/87/EÜ kohase kasvuhoonegaaside heite seire ja aruandluse kohta (ELT L 181, 12.7.2012, lk 30).
   
      LISA
      
         
            „VII LISA
            Analüüside minimaalne sagedus (artikkel 35)
            
                        Kütus/materjal
                     
                     
                        Analüüside minimaalne sagedus
                     
                  
                        Maagaas
                     
                     
                        Vähemalt iga nädal
                     
                  
                        Muud gaasid, eelkõige sünteesgaas ja protsessigaasid (rafineerimistehaste gaaside segu, koksiahjugaas, kõrgahjugaas ja konverteri gaas)
                     
                     
                        Vähemalt iga päev, päeva erinevatel aegadel kohaseid protseduure kasutades
                     
                  
                        Kütteõlid (nt kerge, keskmine, raske kütteõli, bituumen)
                     
                     
                        Iga 20 000 tonni kohta ja vähemalt kuus korda aastas
                     
                  
                        Süsi, koksisüsi, naftakoks, turvas
                     
                     
                        Iga 20 000 tonni kütuse/materjali kohta ja vähemalt kuus korda aastas
                     
                  
                        Muud kütused
                     
                     
                        Iga 10 000 tonni kütuse kohta ja vähemalt neli korda aastas
                     
                  
                        Töötlemata tahked jäätmed (puhas fossiilne või biomassi ja fossiilse segu)
                     
                     
                        Iga 5 000 tonni jäätmete kohta ja vähemalt neli korda aastas
                     
                  
                        Vedelad jäätmed, eeltöödeldud tahked jäätmed
                     
                     
                        Iga 10 000 tonni jäätmete kohta ja vähemalt neli korda aastas
                     
                  
                        Karbonaatmineraalid (sealhulgas lubjakivi ja dolomiit)
                     
                     
                        Iga 50 000 tonni materjali kohta ja vähemalt neli korda aastas
                     
                  
                        Savi ja põlevkivi
                     
                     
                        Materjali kogus, mis vastab 50 000 tonnile CO2-le, vähemalt neli korda aastas
                     
                  
                        Muud materjalid (tooraine, vahesaadused ja lõpptooted)
                     
                     
                        Olenevalt materjali liigist ja varieerumisest materjali kogus, mis vastab 50 000 tonnile CO2-le, vähemalt neli korda aastas.”